section_heading: Natjecateljski sustav
paragraph_text: Igralo se po jednostrukom kup-sustavu. U prvom krugu je nekoliko sudionika je bilo slobodno. Ti sudionici su bili nositelji, sudionici poluzavršnice s prethodnih OI: Indija, Uj. Kraljevstvo, Nizozemska i Pakistan. Jakost odnosno rezultat kojeg su nositelji ostvarili na prethodnim nije igrao ulogu, tako da su se već u poluzavršnici susreli u jednom paru finalisti, a u drugom paru su igrale momčadi koje su na prošlim OI igrale za broncu.